মুহাম্মদ আবু তৈয়ব, খুলনা ব্যুরো : খুলনা পানি সরবরাহ ও পয়ঃনিষ্কাশন কর্তৃপক্ষ [খুলনা ওয়াসা]-এর নিয়োগ বাণিজ্যের ঘটনায় দুর্নীতি দমন কমিশন [দুদক] তদন্ত শুরু করেছে। দুদক খুলনার উপ-পরিচালক আবুল হোসেন এই তদন্ত শুরু করা কথা স্বীকার করে জানান, প্রাথমিকভাবে অনেক প্রমাণ পাওয়া গেছে। তবে খুলনা ওয়াসা পরিচালনা বোর্ড কর্তৃক গঠিত পাঁচ সদস্যের তদন্ত কমিটি কোন অনিয়ম হয়নি এবং বাদ পড়াদের পর্যায়ক্রমে নিয়োগ দেওয়ার সুপারিশ করে তদন্তু রিপোর্ট দাখিল করেছে বলে ওয়াসার ম্যানেজিং ডাইরেক্টর দাবি করেছেন।